b'\n_START_ARTICLE_\nWikang Malay\n_START_PARAGRAPH_\nAng wikang Malay (Malay: bahasa Melayu) ay isang wikang Austronesyong sinasalita sa Malaysia, Brunei, timog Thailand, timog Pilipinas, Singapore, at Indonesia (sa gitnang-silangang Sumatra, Kapuluang Riau, at mga baybaying bahagi ng Borneo). Opisyal itong wika sa Malaysia, Brunei, at Singapore. Ilan sa mga standard nito ang ginagamit sa Malaysia at sa Indonesia. Ang opisyal na pamantayan ng Malay, sang-ayon sa pinagkasunduan ng Indonesia, Malaysia, at Brunei, ay ang anyong sinasalita sa Kapuluang Riau ng Indonesia, sa may timog lamang ng Singapore.'